**Theora** er en fri videokodek som utvikles av organisasjonen Xiph.org, som en del av Ogg-prosjektet. Theora er ment som en konkurrent til MPEG-4 (for eksempel Xvid eller DivX), Windows Media Video, RealVideo, og andre høykomprimeringskodeker.

Theora er arvtageren etter On2s videokodek VP3. VP3 var i utgangspunktet patentert, men On2 har gitt det ut under en fri programvarelisens (BSD-liknende) som sikrer hele menneskeheten retten til å bruke programvare basert på VP3 for all framtid uansett hensikt. Dette gjør Theora svært interessant for fri programvare-bevegelsen.

Den norske regjeringen har blitt foreslått å bruke Theora på offentlige nettsteder.

Teknisk informasjon
-------------------

Theora lagrer kun bildedelen av videoen. Lyden lagres som regel i Vorbis, men Speex eller FLAC går også an. Undertekst kan lagres med tekstkodeken Writ. Det hele pakkes i et innkapslingsformat, vanligvis Ogg. Foretrukket filendelse er da .ogv, men .ogg er tradisjonelt mye brukt.

Utvikling
---------

Etter flere år i alfa- og betastadium blei Theora 1.0 gitt ut den 3. november 2008. Nå er utviklingsfokuset retta på en ny koder med kodenavnet «Thusnelda» som vil bli inkludert i en framtidig Theora 1.1-utgivelse. Formatet ble "frosset" i Theora 1.0alfa3 (utgitt i juli 2004), så filmer lagret etter dette tidspunktet vil fortsette å være kompatible med framtidige avspillere.

Historie
--------

*6. september 2001*On2 utgir kildekoden for bibliotekfilene til VP3 under sin egne "VP3.2 Public License".
*27. mars 2002*On2s grunnlegger og teknologisjef Dan Miller sender en e-post til vorbis-dev og annonserer On2s interesse i å samarbeide med Xiph.org og relisensiere VP3 under LGPL.
*24. juni 2002*On2 og Xiph.org offentliggjør at de skal samarbeide om utviklingen av Ogg Theora Se også On2s offentliggjøring.
*25. september 2002*Theora alfa 1 utgis. Se også On2s offentliggjøring.
*16. desember og 27. desember 2002*Theora alfa 2 utgis.
*18. mai 2003*De gamle VP3-binærkodekene utgis.
*9. juni 2003*En referanseimplementasjon av alfa 2 utgis.
*23. januar 2004*Milepæl-2-utgaven av RealNetworks' Helix player inneholder en tidlig støtte for Ogg Theora. Sjekk statusen på helixcommunity.org
*20. mars 2004*Referanseimplementasjon alfa 3 utgis.
*10. mai 2004*Theora/Vorbis plugginn versjon 0.2 for Windowsversjonen av RealPlayer utgis. Last ned fra helixcommunity.org[*død lenke*].
*1. juni 2004*Theora som binærformat fryses. Det har ikke forandret seg siden alfa 3. Dette betyr at alle filer kodet med versjon alfa 3 eller nyere er garantert å kunne spilles av med alle fremtidige dekodere.
*14. desember 2004*alfa 4 utgis.
*20. august 2005*alfa 5 utgis.
*24. september 2009*1.1 (Thusnelda) utgis.

Koding av Theora-video
----------------------

Libtheora-biblioteket, fra theora.org, inneholder referanseimplementasjonen av både koder og dekoder. Foreløpig (mars 2006) finnes det ikke noe offisielt program som kan kode Theora-video.

Det finnes et tredjepartsprogram, ffmpeg2theora, som bruker FFmpeg til å dekode MPEG-video og libtheora til å kode Theora-video.

Den frie lyd/video-dekoderen ffdshow kan kode Theora-video ved hjelp av multikodekpakken Video for Windows inne i populære AVI-redigeringsprogrammer som VirtualDub. Det støtter både koding og dekoding av Theora-videostrømmer og bruker Theoras alfa 4-biblioteker. Imidlertid kan ikke alle de gode egenskapene i Theora nyttes i gjennom ffdshows grensesnitt.

Det frie 'Video-DJ'-programmet Freej kan kode og strømme ogg/theora. Video kommer fra en eller flere video- eller bildefiler/kilder mens lyd kommer fra lydkortet.

Det frie Videoredigeringsprogrammet LiVES kan kode ogg/theora i forskjellige kvaliteter.

En betaversjon av Thoggen for Linux, et GTK+ og GStreamer-basert DVD-kopieringsprogram som koder ogg/theora.

Redigering av Theora-video
--------------------------

Følgende videoredigerings­programmer kan importere og eksportere Ogg Theora:

* CVS-versjoner av Cinelerra[*død lenke*] (august 2005)
* Kdenlive (januar 2010)
* PiTiVi

Spilling av Theora-video
------------------------

Du kan **finne videoer** til å teste Theora-avspilleren din, se her liste over Theora-demoer eller her Theora testsvitte.

### Liste over Theora-videospillere

* Firefox (nettleser)
* Cortado Arkivert 24. november 2005 hos Wayback Machine. et Java-basert program ()
* FFmpeg
* Media Player Classic, Windows Media Player og andre DirectShow-baserte spillere krever disse kodekene codecs)
* RadLight Theora DirectShow filter fra RadLight
* MPlayer
* RealPlayer krever disse kodekene[*død lenke*]
* Helix Player
* VLC
* xine inkludert alle xinelib-baserte spillere som Kaffeine
* Totem en GNOME filmavspiller.

Strømming av Theora
-------------------

Følgende medieservere strømmer Theora video:

* Icecast
* Flumotion
* FreeCast

Se også
-------

* Ogg
* Vorbis

Referanser
----------

1. ↑  «Regjeringen krever Ogg, Vorbis og Theora». *NRKbeta*. 8. januar 2009. Besøkt 12. november 2022.
2. ↑  «November 3, 2008: Xiph.Org releases Theora 1.0». *www.xiph.org*. Besøkt 12. november 2022.

Eksterne lenker
---------------

* (en) Offisielt nettsted Rediger på Wikidata

* (en) Theora (video format) – kategori av bilder, video eller lyd på Commons Rediger på Wikidata
* Xiph.org
* On2 Technologies
* VP3.com
* «Bygge Ogg Theora-kamera vha. FPGA og innbygd Linux». Arkivert fra originalen 6. desember 2012.
* ffmpeg2theora Arkivert 14. januar 2007 hos Wayback Machine.
* v2vwikis liste over Theora-sillere
* liste over Theora-videoer